Diari Oficial de la Generalitat Valenciana


Sumari del DOGV 8217, del 22-01-2018 (2018/534)

Extracte de la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoca el Programa Bo Respir per a l'exercici 2018.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8217

Data del DOGV
:   22-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/534


Data del document
:   29-12-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoca el Programa Bo Respir per a l'exercici 2018. [2018/534]  
BDNS (identif.): 382245.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Podran ser beneficiàries del Programa Bo Respir les persones dependents, que encara que estan ateses habitualment al seu domicili, necessiten l'atenció temporal en un centre especialitzat, ja que presenten un nivell de dependència que necessiten les cures d'una altra persona per a dur a terme les activitats habituals de la vida diària, i que eventualment no poden ser prestats per la persona que les cuida habitualment.  
  
  
Segon. Finalitat  
Convocar les subvencions que tenen com a objecte fomentar el Programa Bo Respir.  
  
Tercer. Bases reguladores  
Ordre 7/2016, de 7 d'abril, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions relatives al Programa Bo Respir i subvencions per a finançar estades a centres de dia per a persones dependents i a residències de tercera edat (DOGV 7758 de 12.04.2016).  
  
Quart. Import  
L'import de la subvenció del Programa Bo Respir estarà determinat per la diferència entre allò que la persona beneficiària pot aportar amb càrrec als seus ingressos i el cost de l'estada que sol·licita:  
a) Bo Verd Residència = 1.600 euros (impostos inclosos) - 80 % renda per capita mensual de la persona interessada.  
b) Bo Blau Residència = 67 euros impostos inclosos) - 80 % renda per capita diària de la persona interessada x 20.  
c) Bo Blanc Residència = 152 euros (impostos inclosos) - Doble renda per capita diària de la persona interessada x 12.  
  
Cinqué. Termini de presentació de sol·licituds  
El termini de presentació de sol·licituds serà d'un mes, comptat a partir de l'endemà de la publicació d'aquesta resolució.  
  
València, 29 de desembre de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.